Mari Sian Evans		Rhif Myfyriwr: 2003971

“Gan ddefnyddio’r proffil disgybl a roddir, nodwch sut y gellid cwrdd ag agweddau penodol ar ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn.”


Mae blynyddoedd cynnar plentyn yn rhan hanfodol o ffurfio’r sylfaen i’w deallusrwydd, personoliaeth, ymddygiad cymdeithasol ac ei gallu i ddysgu (UNICEF). Nid yw plant yn datblygu, dysgu na thyfu yn yr un modd (Helpmegrowmn.org), er hyn fe allwn ymchwilio i wahanol ddamcaniaethau i geisio mynd i’r afael ar gyrhaeddiad plentyn yn y 4 maes datblygiad. Yn yr aseuniad hwn rwyf yn mynd i ganolbwyntio ar 3 allan o’r 4 maes datblygiad sef gwbyddol, cymdeithasol a chorfforol. Byddaf yn canolbwyntio ar broffil disgybl merch 4 mlwydd oed yn y dosbarth Derbyn a elwir yn Ella. Byddaf yn edrych yn fanwl i fewn i’w chyrrhaeddiad o fewn y meusydd datblygiad priodol. Yn ogystal, byddaf yn cyfeirio at waith damcaniaethwyr ac arbennigwyr megis Piaget, Vygotsky a Bandura. Byddaf yn cynnig awgrymiadau a strategaethau all athro dosbarth Ella ddefnydio i 1gynorthwyo ei datblygiad. Fe fydd hyn yn seiliedig ar fy nghwaith ymchwil a’r hyn welais fel arfer effeithiol yn ystod fy mhrofiadau pontio.

Y maes datblygiad cyntaf rwyf yn mynd i ganolbwyntio arni yw datblygiad gwybyddol. Datblygiad gwybyddol yw sut mae plant yn meddwl, darganfod ac yn datrys problemau sydd yn eu helpu  i ddod i afael â’r byd o’u cwmpas(Help me grow). Yn ystod y cyfnod sylfaen mae plant yn dysgu geiriau ar raddfa cyflym iawn, erbyn eu bod yn 5 oed dylai eu geirfa fod o amgylch 15,000 o eiriau (Boyd a Bee, 2014, tud 246). Er fe all Ella siarad, nid yw hi bob amser yn glir ac fel arfer fe fydd hi yn defnyddio ymatebion un gair neu, ar adegau fe fydd hi yn siarad mewn brawddegau o bump i chwe gair. Yn aml, fe fydd Ella yn defnyddio ystum i gyfleu ei hangenion yn hytrach nag defnyddio geiriau (Proffil disgybl). Mae ei diffyg geirfa felly yn ei gwneud yn gymharol i blentyn 2 1/2 mlwydd oed oherwydd bod ei geirfa yn gyfyng i tua 600 gair (Boyd a Bee, 2014, tud 246). Nodwyd ym mhroffil Ella nad yw hi yn deall bod ‘Bore da’ yn gyfarchiad mewn iaith wahanol i’w hiaith ei hun(Proffil disgybl), dengys hyn efallai ei bod yn cael ei chymhlethu pan yn cyfarthrebu o ganlyniad i’w diffyg dealldwriaeth o’r iaith Gymraeg. Un strategaeth welais yn effeithiol yn ystod y profiad pontio oedd athawon a chynorthwydd dosarth yn ailadrodd yr hyn oeddent yn eu dweud yn Saesneg i sicrhau bod y disglybion yn deall; roedd hyn hefyd yn helpu eu datblygaid iaith Cymraeg. Fe all athro dosbarth Ella geisio’r stategaeth yma er mwyn annog ei datblygiad iaith a chyfarthrebu.

Ar adegau, ni fydd Ella yn dangos gofal a pharch tuag at eraill yn ogystal â fod yn amharod i rannu adnoddau efo eraill (Proffil Disgybl). Yn ôl ddamcaniaeth Piaget, mae plant ifanc yn ‘egocentric’; golyga hyn nad ydynt yn gallu gweld pethau o safbwynt berson arall (McLeod, 2018). Esbonia hyn felly pam fod Ella yn hunannol ac yn amharchus ar achlysuron. Er gwaethaf hyn, mae proffil Ella hefyd yn nodi ei bod yn ymwybodol fod teimladau pobl yn wahanol (Proffil Disgybl). Fe allwn felly honni fod damcaniaeth Bandura yn fwy priodol. Yn ôl Bandura (1961) “children observe the people around them behaving in various ways” (McLeod, 2016). Credwyd bod plant yn arsylwi y pobl o’u cwmpas megis rhieni, cyfoedion ac hyd yn oed cymeriadau teledu a caiff rhain eu hystyried yn ‘fodelau’, oherwydd fod plant yn modelu eu hymddygiad (McLeod,2016). Rhaid felly cwestiynu os yw Ella yn amharchus i eraill oherwydd ei bod yn modelu ymddygiad rhywyn arall. Strategaeth fe all athro Ella ddefnyddio er mwyn ceisio ddod i afael efo ymddygiad amharchus Ella yw i fodelu ymddygiad parchus yn gyson yn y dosbarth ac hefyd defnyddio atgyfnerthu cadarnhaol. Honnwyd Skinner bod ymddygiad sydd yn cael ei wobrwyo yn fwy tebygol o gael ei ailadrodd (McLeod, 2018), felly pan fydd Ella yn rhannu neu cydweithio yn barchus  efo eraill fe all ei athro ei gwobrwyo boed hynny gyda sticer neu amser chwarae. Fe fydd hi felly’n fwy tebygol o ailadrodd ei hymddygiad da. Ffordd arall fe all athro Ella ddod i afael efo’i hymddygiad amharchus ar adegau yw i ddod i wraidd ei ymddygiad, efallai fe fydd hi’n amharchus oherwydd ei bod yn anhapus ond o ganlyniad i’w diffyg gallu i gyfarthrebu efo eraill ni all gyfleu ei theimladau. Un strategaeth arbennig gwelais yn ystod fy mhrofiad pontio oedd y defnydd o siartiau teimladau lle roedd y disgyblion yn dangos wyneb hapus neu drist yn dibynnu ar sut oeddent yn teimlo. Gall hyn fod strategaeth effeithiol iawn i athro Ella i’w ddefnyddio enwedig wrth ystyried ei hanaeddfedrwydd ieithyddol. 


Y maes datblygiad nesaf rwyf am ganolbwyntio ar yw datblygiad cymdeithasol. Er fod Ella yn “aelod poblogaidd a hapus o’r dosbarth”(Proffil Disgybl) fel arfer fe fydd hi’n chwarae ar ben ei hun heb ddangos ymwybyddiaeth o’i chyfoedion, ar adegau fe fydd hi’n chwarae’n dawel wrth yml ei chyfoedion (Proffil Disgybl). Yn ôl Camau Chwarae Mildred Parten mae Ella yn adlewyrchu cam ‘chwarae cyfochrog’ (Markham Stouffville Hospital, 2013). Golyga hyn fod plant yn chwarae ar ben ei hun ond maen nhw wrth ochr plant eraill, honnwyd Mildred Parten fod y cam yma fel arfer yn digwyd pan mae plentyn rhwng 2 1/2 a 3 1/2 mlwydd oed (Markham Stouffville Hospital, 2013). Yn ôl Camau Chwarae Mildrd Parten fe ddylai plentyn 4 mlwydd oed fod yn dechrau fod yn cymrud rhan mewn chwarae cydweithredol sef ‘the highest level of social play’ (Markham Stouffville Hospital, 2013). Strategaeth fe all athro dosbarth Ella ddefnyddio er mwyn ceisio cael Ella i chwarae a chyferthrebu efo eraill yw gofyn i aelod mwy hyderus o’r dosbarth i fod yn ffrind i Ella ac i geisio ei annog i ymuno mewn efo chwarae. Fe all gynyrthwydd dosbarth hefyd fod yn bartner chwarae i Ella, fe all hyn fod yn startegaeth effeithiol i geisio cael Ella yn gyfarwydd efo chwarae cydweithredol. Fe all y cynyrthwydd fodelu ymddygiad cymdeithasol cadarnhaol ac mynd ag Ella i chwarae efo’i chyfoedion ac fe allynt aros efo Ella nes ei bod yn gweld ei bod yn ddigon cyfforddus i ymuno â’r chwarae. Mae hyn yn cydfynd efo damcaniaeth Vygotsky. Yn ôl Vygotsky (1978) ‘much important learning by the child occurs through social interaction with a skillful tutor’ (McLeod, 2018). Yn ei ddamcaniaeth mae Vygotsky yn son am y ‘zone of proximal development’, esbonwyd Sewell (1990) hyn fel y pwynt lle mae plentyn bron yn gallu gwneud rhywbeth, ond maent yn fwy effeithlon efo cymorth oedolyn (Glazzard et al. 2010, tud 31).

Yn proffil disgybl Ella mae’n nodi na all Ella ‘drafod atebion posib i unrhyw wrthdaro heb ymyrraeth oedolion’ (Proffil Disgybl). Strategaeth effeithiol welais yn ystod fy mrofiad pontio oedd ‘Adfer Arferol’. Pan oedd plant yn gwrthdaro roedd gan bob un aelod o staff carden o’u hamgylch eu gwddf efo cyfres o gwestiynnau byddent yn gofyn am y digwyddiad i bob plentyn dan sylw ‘bydd y cwestiynau yma, pan eu bod yn cael eu holi yn eu trefn, yn creu ymateb sy’n deg ac yn adferol’ (Ysgol A). Fe fydd hyn yn strategaeth effeithiol i athro Ella ddefnyddio gan er fe fydd hyn dal yn gofyn am ymyrraeth oedolyn fe all fod yn effeithiol er mwyn ei dysgu sut i ddatrys dadleuon yn deg yn y hir dymor. Ffactor arall sy’n adlewyrchu datblygiad cymdeithasol Ella yw ar adegau fe fydd yn amharod i wahanu oddi wrth ei mam yn y bore (Proffil Disgybl). Er fod hyn yn gyffredin ymhleath plant ifanc fe all hyn gysylltu efo’r ffaith ei bod yn ‘mwynhau cael plant eraill i ofalu amdani’(Proffil Disgybl). Mae’n amlwg fod gan Ella ymlyniad agos a’i mam, fe fydd yn teimlo ‘a special sense of security and comfort’ (Boyd a Bee, 2014, tud 335) ym mhresenoldeb ei mam sydd yn diflannu wrth i’w mam adael , efallai bod Ella felly yn edrych am yr un fath o ymdeimlad wrth ei chyfoedion. Mae’n bwysig bod Ella yn gallu gwahaniaethu rhwng perthnasoedd cyfeillgar ac yr ymlyniad rhwng hi a’i mam os na fydd Ella yn gallu gwahanu rhwng rhain gallai fod yn yn niweidiol i’w datblygiad cymdeithasol gan na fydd hi’n gweld ei hun yn gyfartal â’i chyd-ddisgyblion ac felly fe fydd hi’n parhau i ymddwyn yn iau na’i chyfoedion. Awgrya Piaget bod plant yn dysgu wrth ei gilydd (McLeod,2018) felly mae’n bwysig bod Ella yn deall ei bod yn gyfartal i’w chyfoedion er mwyn sicrhau cynnydd addas yn ei datblygiad.

Y maes datblygiad olaf rwyf yn mynd i gyfeirio at yw datblygiad corfforol. Wrth edrych ar ddatblygiad corfforol Ella rhaid ystyried sgiliau echddygol bras ac hefyd sgiliau echddygol manwl. Mae sgiliau echddygol bras yn defnyddio’r cyhyrrau mawr yn y breichiau, torso a’r coesau, mae gweithgareddau echddygol bras yn cynnwys rhedeg, neidio a taflu (Children’s Hospital of Richmond at VCU). Mae sgiliau echddygol manwl yn cynnwys y defnydd o gyhyrrau bach yn y dwylo, mae gweithgareddau echddygol manwl yn cynnwys defnyddio pensil a trafod eitemau bach (NHS Isle of Wight). Wrth edrych ar sgiliau echddygol bras Ella mae’n amlwg ni all gydbwyso yn dda iawn, fe all ond fynd i fyny a lawr y grisiau wrth rhoi dwy droed ar bob gris ac ond pan yn dal llaw oedolyn (Proffil Disgybl). Erbyn oed 4 fe ddylai Ella fod yn gallu cerdded i fyny a lawr y grisiau un troed ar y tro yn annibynnol (Boyd a Bee, 2014, tud 117), mae ei diffyg gallu i gydbwyso hefyd yn golygu ni alli ‘hopian ar un troed yn gyson’ (Proffil Disgybl). Strategaeth fe all athro Ella ddefnyddio er mwyn gwella ei sgiliau cydbwyso yw defnyddio meinciau cydbwyso. Efallai ni fydd Ella yn gallu gwneud hwn yn annibynnol i’w ddechrau felly fe fydd angen i’w athro i’w chefnogi ond yn raddol cael gwared o’r cymorth nes fod Ella yn gallu cydbwyso ar y fainc yn annibynnol. Mae damcaniaeth Vygotsky yn cefnogi y strategaeth yma o ‘sgaffaldu’. Caiff sgaffaldu Vygotsky ei ddisgrifio fel “a teaching method that helps students learn more by working with a teacher or a more advanced student to achieve their learning goals”(Sarikas, 2020). Credwyd Piaget ar y llaw arall bod plant yn dysgu’n well drwy darganfod pethau ei hunan (McLeod 2018). Roedd llais y dysgwyr yn cael ei atgyfnerthu yn gyson yn ystod fy mhrofiad pontio ym mhob agwedd o ddysgu, roedd y plant yn cael eu hannog i ddarganfod pethau ei hunain yn gyson ac roedd dysgu trwy chwarae yn ganolog wrth ystyried pob maes datblygiad. Engharaifft o hwn yn y maes datblygiad corfforol oedd y iard chwarae, roedd amrhywiaeth o weithgareddau wedi i’w paentio ar y iard megis ‘hop-scotch’ a cwrs rhwystr lle roedd ofyn i’r plant i rhedeg a neidio ar un goes. Roedd yr athrawon o hyd yn agos rhag ofn bod angen cymorth ond ar y mwyafrif roedd y plant yn mwynhau chwarae a datblygu sgiliau newydd ar ben ei hun. Fe fydd hyn hefyd yn gallu bod yn ddull effeithiol i athro Ella ddefnyddio er mwyn datblygu ar ei datblygiad corfforol.

Mae sgiliau echddygol manwl Ella hefyd yn gyfyng, fe all hi ddal pensil efo pedwar bys a sgriblo ar bapur (Proffil Disgybl). Fe ddylai plentyn 4 mlwydd oed fod yn gallu dal pensil rhwng ei bawd a’i dau bys cyntaf (Boyd a Bee, 2014, tud 117). Mae Ella felly yn gymharol i blentyn 30 mis sydd yn “holds crayon with fingers” (Boyd a Bee, 2014, tud 117) a scriblan ar bapur (Boyd a Bee, 2014, tud 117). Yn ystod fy mhrofiad pontio fe welais nifer o weithgareddau a oedd yn helpu datblygiad sgiliau echddygol manwl y plant megis ymuno’r dotiau er mwyn creu llythrennau, roedd hyn yn helpu’r plant i ddod yn gyfarwydd efo dal pensil yn gywir. Yn ogystal roeddynt yn trafod eitemau bach yn gyson, yn ystod dysgu darganfod roeddynt yn mynd i gasglu brigau bach a hefyd roeddynt yn gwneud gweithgareddau megis rhoi concers mewn i gwpan yn defnyddio ‘tweezers’. Fe all athro Ella ddefnyddio strategaethau tebyg er mwyn cael Ella yn gyfarwydd efo defnyddio’i cyhyrau bach yn ei llaw.

I gloi, credaf yn gryf iawn buasau ymgorffori y stratagaethau a thrafodir yn y traethawd hwn, wir am fod yn ddefnyddiol a manteisiol i ddatblygiad Ella. Yn amlwg, mae rhan fwyaf o blant angen cymorth ychwanegol yn ystod eu haddysg (Llywodraeth Cymru, 2016) ond trwy ganfod y wybodaeth yma tra bod Ella yn ifanc, ni fydd ei hanawsterau yn faen tramgwydd iddi yn y dyfodol. Credaf ei fod yn bwysig nodi hefyd, pwysigrwydd y cyflaeoedd a phrofiadau Ella fydd yn digwydd tu allan i’r ysgol (Donaldson, 2015). Y mae’r fath profiadau yn ddylanwad gref ar blant ac felly byddwn yn argymell i rhieni Ella ymgorffori yr un fath o stratagaethau yn y cartref er mwyn sicrhau cysondeb i Ella hefyd. Nodir ym mhroffil disgybl Ella fod ei mam yn gefnogol iddi (Proffil Disgybl) ac felly y gobaith yw bod Ella â chefnogaeth pawb o’i cwmpas, yn gweithreddu ei photensial.

